**З А П О В Е Д**

 **№ ПО-09 – 188**

 **София, 05.08.2019г.**

На основание чл.3, ал.4 от Устройствения правилник на областните дирекции “Земеделие”, в сила от 26.01.2010г., издаден от Министерството на земеделието и храните, обн. ДВ. бр.7/26.01.2010г., посл. изм. ДВ. бр.75 от 27.09.2016г., чл.37в, ал.1 от Закона за собствеността и ползването на земеделските земи /ЗСПЗЗ/ и във връзка с чл.72б, ал.1 от Правилника за прилагане на закона за собствеността и ползването на земеделски земи /ППЗСПЗЗ/, относно създаване на масиви за ползване на земеделски земи за стопанската 2019/2020 година,

**О П Р Е Д Е Л Я М :**

**Комисия за землището на с. Антон общ. Антон, София област в състав:**

**ПРЕДСЕДАТЕЛ**: инж. Благовест Костов – началник на ОСЗ Пирдоп

**ЧЛЕНОВЕ :**

1. Виолетта Александрова – главен експерт в ОД „Земеделие“-София област
2. инж. Светломира Славова . Представител на Агенция по кадастър – СГКК – Софийска област
3. Пенка Радева Атанасова **-** главен специалист в ОСЗ-Пирдоп
4. Татяна Тодорова Стаменова – гл.специалист „Строителство и кадастър“ в община Антон
5. Грета Николаева Христова – специалист „ФСД и бюджет“ в община Антон

**със следните задачи :**

1. Да ръководи сключването на споразумение за ползването на масивите;

2. Да съставя проект за служебно разпределение на ползването на земите по масиви;

Комисията може да извършва служебно справки и проверки, включително на място, във връзка с изпълнението на функциите по т. 1 и 2.

Заседанията на комисията се свикват по инициатива на председателя и се оповестяват чрез обяви в кметството и в сградата на общинската служба по земеделие, които се публикуват на интернет страницата на общината и на Областна дирекция „Земеделие“ – София област.

За резултатите от работата си комисията съставя протоколи, които се одобряват от директора на областна дирекция ˮЗемеделиеˮ.

В съответствие с чл.72в, ал.1 от ППЗСПЗЗ, комисията да изготви доклад до директора на Областна дирекция "Земеделие" – София област със съдържанието по чл. 37в, ал. 4 от ЗСПЗЗ.

Контрол по изпълнението на заповедта ще осъществявам лично.

Заповедта да се сведе до знанието на посочените лица за сведение и изпълнение.

**АНТОНИЯ СТОИМЕНОВА /П/**

*Директор на*

*Областна дирекция „Земеделие”*

*София област*

***Съгласувал:***

*Гл. секретар ……......... (Л.Симонов)*

*Гл. директор ГД „АР“ : …………….(Е.Атанасов)*

***Изготвил:***

*Гл.експерт ГДАР:………(арх.В.Александрова)*